Diari Oficial de la Generalitat Valenciana


Sumari del DOGV 1611, del 30-08-1991 (1991/822485)

ORDRE de 18 de juliol de 1991, del Conseller d'Agricultura i Pesca, que regula la concessió de beques a l'Institut Politècnic Maritimo-Pesquer del Mediterrani, d'Alacant.
--------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/07/18/(1)/dof/vci/html**

### Dades del document

Número de DOGV
:   1611

Data del DOGV
:   30-08-1991

Secció del DOGV
:   DISPOSICIONS GENERALS

Número del document
:   1991/822485


Data del document
:   18-07-1991

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 18 de juliol de 1991, del Conseller d'Agricultura i Pesca que regula la concessió de beques a l'Institut Politècnic Marítimo-Pesquer del Mediterrani, d'Alacant.  
Article primer  
La Conselleria d?agricultura i Pesca concedirà beques, d'acord amb el que disposa aquesta ordre, per a la realització d'estudis de formació professional i educació permanent d'adults a l'Institut Politècnic Marítimo- Pesquer del Mediterrani (d'ara endavant Institut).  
Article segon  
1. Seran condicions generals per a ser beneficiaris de les beques atorgades per la Conselleria d?Agricultura i Pesca, les següents:  
a) Ser espanyol, qualsevol que siga el títol jurídic pel qual es posseesca la nacionalitat espanyola.  
b) No estar en possessió de títol acadèmic que habilite per a activitats professionals, tret que aqueix títol comporte un nivell o grau inferior al dels estudis que es pretenen realitzar o que aquests estudis constituesquen una especialització de la branca Marítimo- Pesquera.  
2. Perquè l'alumne puga obtenir-ne l'ajuda caldrà, que a més d'acomplir els requisits establerts, obtinga un coeficient, de prelació del seu dret que el situe dins dels crèdits globals consignats per a aquesta finalitat.  
Article tercer  
Les beques es podran concedir pels següents conceptes: taxa acadèmica, manutenció i allotjament.  
Els conceptes abans esmentats podran ser acumulables.  
Article quart  
Les beques per taxa acadèmica es podran concedir a tots els alumnes que desitgen cursar estudis a l'Institut, i es tindrà en compte els criteris de valoració que s'establesquen en aquesta ordre i en les disponibilitats pressupostàries.  
Article cinquè  
La beca per manutenció tindrà dos subconceptes:  
- Mitja manutenció. Comprendrà les despeses de dinar, i es podrà concedir als alumnes que residesquen en una localitat situada en un radi d'entre 10 km i 30 km de l'Institut.  
- Manutenció completa. Comprendrà les despeses de desdejuni, dinar i sopar i es podrà concedir als alumnes que residesquen en una localitat a més de 30 km de l?esmentat Institut.  
Article sisè  
La beca per allotjament es concedirà a aquells alumnes que residesquen en una localitat a més de 30 kms. de l'Institut.  
Article seté  
Els alumnes que en un curs escolar hagen gaudit dels beneficis d'una beca podran continuar gaudint-la el següent any acadèmic, per a un curs superior de la mateixa especialitat, sempre i quan se sol·licite i no s'haja incorregut en les faltes recollides a l'article 16 que estableix la pèrdua total de la beca.  
Article vuité  
Els criteris de valoració econòmica seran els següents:  
A. Valoració sòcio- econòmica:  
1. Es considerarà la renda anual de la unitat familiar per membre computable en funció de les següents situacions:  
a) Rendes inferiors al salari mínim interprofessional: 4 punts  
b) Professionals del sector en actiu que abandonen el lloc de treball per seguir un curs oficial a l?Institut: 4 punts  
c) Rendes compreses entre el salari mínim interprofessional i el doble d'aquest: 2 punts  
d) Rendes compreses entre el doble i el quàdruple del salari mínim interprofessional: 1 punt  
e) Rendes superiors al quàdruple del salari mínim interprofessional: 0,5 punts.  
2. Existència de germans matriculats al centre.  
a) Primer germà matriculat: 2 punts  
b) Segon germà matriculat: 1 punt.  
c) Per cada germà següent matriculat: 0,5 punts  
3. Criteris complementaris.  
a) Condició d?orfenesa de pare i mare: 1 punt.  
b) Condició d'orfenesa absoluta: 2 punts.  
c) Família monoparental: 1 punt.  
d) Família nombrosa: .1 punt.  
e) Situació de desocupació o atur laboral no subsidiat del pare de família: 1 punt.  
f) Qualsevol altra circumstància familiar o personal que en opinió de la Comissió Qualificadora meresca ésser considerada: 1 punt.  
g) Persones amb família al seu càrrec: 2 punts  
4. Per cada any d?embarcament: 1 punt  
B. Valoració acadèmica:  
1. Per a la valoració acadèmica dels aspirants s'obtindrà numèricament la nota mitja de les assignatures corresponents del curs immediatament anterior previ al que se sol·licita, i s'aplicarà per a les assignatures qualificades en segones convocatòries un coeficient reductor d?1 punt.  
A l?efecte del còmput de la nota mitja es farà la transformació numèrica d?acord amb la següent taula d?equivalències:  
- No presentat o anul·lació de convocatòria: 0 punts  
- Insuficient o suspens: 3 punts  
- Suficient o aprovat: 5 punts  
- Bé: 6 punts  
- Notable: 7 punts  
- Excel·lent: 9 punts  
- Excel·lent i Matrícula d'Honor: 10 punts  
2. Les titulacions i els certificats professionals de la branca marítima- pesquera es valoraran a l?efecte de la nota mitja amb els següents criteris:  
- Títols de patró de la. classe de Pesca Litoral, patró de Cabotatge, Mecànic Naval de 2a. classe i Nedador subaquàtic professional de 2a. restringit: 6 punts  
- Títols menors: 5 punts  
En cap cas aquests títols no es podran acumular a efectes de valoració.  
Article nové  
El Director General d'Innovació i Promoció Agrària, per delegació del Conseller d?agricultura i Pesca, convocarà per a cada curs escolar la concessió de beques, i en fixarà la quantia, que no podrà excedir del salari mínim interprofessional vigent al moment de publicar-se la convocatòria.  
Article desè  
1. Les instàncies es presentaran a l'Institut Politècnic Marítimo- Pesquer del Mediterrani, c/ Moll pesquer, s/n, d'Alacant, als serveis territorials de la Conselleria d?agricultura i Pesca a Alacant, i per qualsevol conducte dels establerts a l'article 66 de la Llei de Procediment Administratiu.  
2. El termini de presentació de les sol·licituds serà de 30 dies naturals comptadors des de la publicació al DOGV de la respectiva convocatòria.  
Article onzè  
Es crea la comissió classificadora com a òrgan de natura consultiva, al si de la qual es comprovarà que les sol·licituds complesquen els requisits exigits; a més a més, es procedirà a la classificació, sempre tenint en compte els criteris de valoració establerts en aquesta ordre.  
La comissió confeccionarà una relació ordenada per puntuació i proposarà a la Direcció General d'Innovació i Promoció Agrària la resolució que corresponga.  
Si hi haurà cap baixa per qualsevol motiu, la direcció general podrà procedir a una nova designació tot seguint l?ordre preestablert.  
Article dotzè  
La comissió classificadora estarà formada per:  
Un president: el director de l'Institut.  
Un secretari: el secretari de l'Institut.  
Uns vocals:  
- El Cap d'estudis.  
- El professor del Consell Escolar que s'haja nomenat per a formar part de la Comissió Econòmica.  
- Un representant de la Direcció General d'Innovació i Promoció Agrària.  
- El representant dels pares d'alumnes al Consell Escolar.  
- Un representant dels alumnes elegit d'entre els cinc que formen part del Consell Escolar.  
Article tretzè  
El Director General d'Innovació i Promoció Agrària, per delegació del Conseller d?agricultura i Pesca, resoldrà sobre la concessió de les beques, després de l?audiència prèvia dels interessats sol·licitants, en el termini de deu dies, a la vista de la proposta de la comissió classificadora. La resolució es dictarà en un termini de quinze dies des de la fi del tràmit d?audiència.  
Contra la resolució de les reclamacions podrà interposar-se recurs de reposició davant el Sr. Conseller d?Agricultura i Pesca.  
Article catorzè  
El pagament de les beques es farà en finir cadascuna de les nou mensualitats dels curs escolar, després de la certificació prèvia del director de l'Institut en què s'acredite que l'alumne assisteix a classe amb regularitat i compleix amb les obligacions escolars.  
Article quinzè  
L?import total de les beques s'imputarà al concepte pressupostari 30.48.27.8432.477.60.9, línia de subvenció «Beques per a alumnes de l'Institut Politècnic Marítimo- Pesquer del Mediterrani».  
Article setzè  
Els alumnes seleccionats que no es matriculen no podran gaudir de la beca.  
La falsedat de dades o la falsificació dels documents que es presenten, siga quin siga el moment en què es presente la inexactitud tindrà com a conseqüència la pèrdua total dels drets del sol·licitant sense perjudici de les altres responsabilitats que li corresponguen, després de l?obertura prèvia del corresponent expedient.  
La pèrdua de la condició d'alumne determinarà també la de la beca concedida.  
D'acord amb la normativa vigent i després de la prèvia iniciació de l?expedient adient amb audiència de l?interessat, es podrà deduir proporcionalment l?import de la beca per inassistència injustificada a classe, i també es podrà cessar en el gaudi d'aquesta com a conseqüència de sanció disciplinària o insuficiència notòria en el rendiment acadèmic.  
DISPOSICIONS FINALS  
Primera  
S'autoritza el Director General d'Innovació i Promoció Agrària per a desenvolupar el que disposa aquesta ordre.  
Segona  
Aquesta ordre entrarà en vigor l?endemà de la publicació al Diari Oficial de la Generalitat Valenciana.  
València 18 de juliol de 1991.  
El Conseller d?Agricultura i Pesca,   
LLUIS FONT DE MORA I MONTESINOS


Còpia Permalink ELI